บอร์ด PACE อนุมัติตั้ง 3 บ.ย่อยในไทย-สหรัฐฯ
บอร์ด PACE อนุมัติตั้ง 3 บ.ย่อยในไทย-สหรัฐฯ ให้บริการด้านการออกแบบ โฆษณา การสื่อสารทางการตลาด ภายในปีนี้
6 พ.ย. 2558

นายสรพจน์ เตชะไกรศรี ประธานเจ้าหน้าที่บริหาร  บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE แจ้งมติที่ประชุมคณะกรรมการบริษัท เมื่อวันที่ 5 พฤศจิกายน 2558 โดยที่ประชุมได้มีมติอนุมัติการจัดตั้งบริษัทย่อย 3 บริษัท ประกอบด้วย
1. บริษัท เพซ ครีเอทีฟ เอเจนซี่ จำกัด จัดตั้งที่ประเทศไทย ให้บริการด้านการออกแบบ โฆษณา การสื่อสารทางการตลาด ทุนจดทะเบียนและทุนชำระแล้ว 10,000,000 บาท ประกอบด้วย 100,000 หุ้น มูลค่าหุ้นละ 100 บาท ผู้ถือหุ้น PACE 99,997 หุ้น หรือคิดเป็น 99.997% ใช้เงินทุนหมุนเวียนของบริษัท
2. บริษัท Dean &amp; Deluca  Productions, LLC จัดตั้งบริษัทที่สหรัฐอเมริกา ประเภทธุรกิจให้บริการด้านการโฆษณา การผลิต เช่น การออกแบบ และสื่อทางอินเทอร์เน็ตสื่อสิ่งพิมพ์ รวมถึงกิจกรรมส่งเสริมการขายอื่นๆ ที่เกี่ยวข้อง ทุนจดทะเบียน 1,000 ดอลล่าห์สหรัฐ สัดส่วนการถือหุ้น Dean &amp; Deluca Inc. (บริษัทย่อย) ถือหุ้น 100% ใช้เงินทุนหมุนเวียนของบริษัทย่อย
3. บริษัท Dean &amp; Deluca  SF Corporation จัดตั้งภายในเดือนธันวาคม  2558 ประเทศสหรัฐอเมริกา ประเภทธุรกิจให้บริการร้าน  Dean &amp; Deluca  ในรูปแบบของ Small Format ในสหรัฐอเมริกา ทุนจดทะเบียน 1,000 ดอลล่าห์สหรัฐ สัดส่วนการถือหุ้น Dean &amp; Deluca Inc. (บริษัทย่อย) ถือหุ้น 100% ใช้เงินทุนหมุนเวียนของบริษัทย่อย